Buffalo Calf Road Woman

Buffalo Calf Road Woman ou Brave Woman, nada c. 1844, e finada en 1879 foi unha guerreira cheyenne do norte coñecida por salvar o seu irmán ferido, Chief Comes in Sight, na batalla de Rosebud en xuño de 1876. O seu rescate axudou a reunir os guerreiros cheyenne para gañar a batalla. Loitou xunto ao seu marido na batalla de Little Bighorn nove días despois. En 2005, os narradores de historias dos cheyennes do norte romperon máis de 100 anos de silencio sobre a batalla e atribuíronlle á Buffalo Calf Road Woman o golpe que derrubou ao tenente coronel George Armstrong Custer do seu cabalo antes de morrer.Martin J. Kidston, "Northern Cheyenne break vow of silence", Helena Independent Record, 28 de xuño de 2005, consultado o 23 de outubro de 2009

 Traxectoria 
Durante a batalla do Rosebud, os cheyenne e os lakota, aliados baixo o liderado de Cabalo Tolo, estaban a retirarse e deixaron o ferido Chief Comes in Sight no campo de batalla. De súpeto, Buffalo Calf Road Woman correu ao campo de batalla a toda velocidade e agarrou o seu irmán, levándoo a un lugar seguro.Page 290, Dee Brown, Bury My Heart at Wounded Knee, Henry Holt (1991), Trade paperback, 488 pages,  O seu valente rescate fixo que os cheyenne se reunisen e derrotasen o xeneral George Crook e as súas forzas. Na honra de Buffalo Calf Road Woman, os cheyenne chamaron á batalla de Rosebud "A loita onde a nena salvou o seu irmán".

Está documentado que Buffalo Calf Road Woman tamén loitou na batalla de Little Bighorn. Alí loitou xunto ao seu marido, Black Coyote. En xuño de 2005, os cheyenne do norte racharon o seu silencio de máis de 100 anos sobre a batalla. Nun relato público da historia oral cheyenne da batalla, os narradores tribais falaron de como foi Buffalo Calf Road Woman quen deu o golpe que derrubou a Custer do seu cabalo antes de que morrese na batalla de Little Big Horn. En 2017, Wallace Bearchum, director de servizos tribais para os cheyenne do norte, sinalou que Buffalo Calf Road Woman era unha "excelente tiradora", mais foi un obxecto semellante a un garrote e non unha pistola o que usou para derrubar o xeneral Custer do seu cabalo.

Despois de renderse aos Estados Unidos, Buffalo Calf Road Woman, o seu marido Black Coyote, e os seus dous fillos foron levados coa maioría dos cheyennes do norte á Reserva Cheyenne do Sur no Territorio Indio (actual Oklahoma). En setembro de 1878, ela e a súa familia formaron parte do éxodo dos cheyenne do norte, unha fuxida da reserva de Oklahoma cara ao seu fogar en Montana. Polo camiño, o seu marido disparou e matou a un xefe cheyenne chamado Black Crane, e a súa familia, que contaba cun total de 8 persoas, foi desterrada da banda de cheyennes de Little Wolf. Despois disto, Black Coyote e outros dous homes cheyenne atacaron a dous soldados estadounidenses ao longo de Mizpah Creek en Montana, matando a un deles. Os soldados viñeron de Fort Keogh e perseguiron á familia, capturándoa 5 días despois, o 10 de abril de 1879. Este evento coñecéuse como os incidentes de Mizpah Creek. O pequeno grupo foi levado a Miles City, Montana, onde os tres homes, incluído o Black Coyote, foron xulgados por asasinato e programados para ser executados o 8 de xuño de 1879. 

Mentres o seu marido estaba no cárcere, Buffalo Calf Road Woman morreu, "algúns dixeron da doenza da tose do home branco", en maio de 1879 en Miles City, Montana. Cando Black Coyote soubo diso, aforcouse no cárcere. Tamén foi coñecida como Buffalo Calf Trail Woman.

 Notas 

 Véxase tamén 
 Bibliografía 

 Outros artigos 
 Batalla de Rosebud
 Batalla de Little Bighorn
 Pretty Nose

Categoría:Pobo cheyenne
Categoría:Nados en 1844
Categoría:Finados en 1879
Categoría:Finados por malaria